

**"2009 жылы ауданда ақылы қоғамдық жұмысты ұйымдастыру туралы" 2009 жылғы 25 наурыздағы N 3 қаулысына толықтырулар енгізу туралы**

***Күшін жойған***

Шығыс Қазақстан облысы Абай ауданының әкімдігінің 2009 жылғы 5 маусымдағы N 49 қаулысы. Шығыс Қазақстан облысы Әділет департаментінің Абай ауданындағы Әділет басқармасында 2009 жылғы 15 шілдеде N 5-5-93 тіркелді. Шешімнің қабылдау мерзімінің өтуіне байланысты қолдану тоқтатылды - Шығыс Қазақстан облысы Абай ауданы әкімі аппаратының 2010 жылғы 11 қаңтардағы № 5 хатымен

      Ескерту. Шешімнің қабылдау мерзімінің өтуіне байланысты қолдану тоқтатылды - Шығыс қазақстан облысы Абай ауданы әкімі аппаратының 2010.01.11 № 5 хатымен.

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 каңтардағы № 148 Заңының 31 бабының I тармағының 13-тармақшасына, 37 бабының 8 тармағына, «Халықты жұмыспен қамту туралы» Қазақстан Республикасының 2001 жылғы 23 каңтарындағы № 149 санды Заңының 5-бабының 2 тармағына, сондай-ақ Шығыс Қазақстан облысы әкімдігінің 2009 жылғы 22 мамырдағы № 75 санды «Шығыс Қазақстан облысы тұрғындарының нысаналы топтарға жататын адамдарының қосымша тізбесі туралы» қаулысын басшылыққа ала отырып аудан әкімдігі **ҚАУЛЫ ЕТЕДІ:**

      1. 2009 жылғы 25 наурыздағы № 3 санды «2009 жылы ауданда ақылы қоғамдық жұмысты ұйымдастыру туралы» (Нормативті құқықтық актілерді мемлекеттік тіркеу тізілімінде 5-5-90 нөмерімен 2009 жылдың 28 сәуірінде тіркелген, «Абай елі» газетінде 2009 жылдың 15-31 мамырында № 10 (068) нөмерінде жарияланған) қаулысы осы қаулының қосымшасымен толықтырылсын.

      2. Осы қаулының орындалуына бақылау жасау аудан әкімінің орынбасары Н. Жүнісжановқа жүктелсін.

      3. Қаулы ресми жарияланған соң 10 күннен кейін қолданысқа енгізіледі.

      *Аудан әкімі:                                        Е. СҮЛЕЙМЕН*

 Абай ауданы әкімдігінің

      5 маусым 2009 жылғы

      № 49 қаулысының

      қосымшасы

 **Абай ауданы тұрғындарының нысаналы топтарға**
**жататын адамдардың тізбесі:**

1. Табысы аз адамдар;

      2. Жиырма бip жасқа дейінгі жастар;

      3. Балалар үйлерінің тәрбиеленушілері, жетім балалар мен ата - ананың қамқорлығынсыз қалған жиырма үш жасқа дейінгі балалар;

      4. Кәмелетке толмаған балаларды тәрбиелеп отырған жалғызілікті, көп балалы ата-аналар;

      5. Қазақстан Республикасының заңдарында белгіленген тәртіппен асырауында тұрақты күтімдi, көмекті немесе қадағалауды қажет етеді деп танылған адамдар бар азаматтар;

      6. Зейнеткерлік жас алдындағы адамдар (жасына байланысты зейнеткерлікке шығуға екі жыл қалған);

      7. Мүгедектер;

      8. Қазақстан Республикасының Қарулы Күштері қатарынан босаған адамдар;

      9. Бас бостандығынан айыру және (немесе) мәжбүрлеп емдеу орындарынан босатылған адамдар;

      10. Оралмандар;

      11. Жоғары және жоғары оқу орнынан кейінгі білім беру ұйымдарын бітірушілер;

      12. Жұмыс беруші - заңды тұлғаның таратылуына не жұмыс беруші - жеке тұлғаның қызметін тоқтатуына, қызметкерлер санының немесе штатының қысқаруына байланысты жұмыстан босатылған адамдар жатады.

      13. Мектептер мен кәсіптік оқу мекемелерінің түлектері;

      14. Өндірісті ұйымдастырудың өзгеруіне, соның ішінде қайта ұйымдастыру және (немесе) жұмыс көлемінің қысқаруына байланысты толық емес жұмыс күні режимінде жұмыс істейтіндер;

      15. Еңбек ақысы сақталмайтын демалыстағы адамдар;

      16. Жазғы оқу демалысы уақытындағы студенттер;

      17. Елу жастан асқан әйелдер;

      18. 55 жастан асқан азаматтар;

      19. Ұзақ уақыт (бір жылдан астам) жұмыс істемейтін адамдар.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК